කොළඹ - වේල්ලවීථියේ ගමන් බෑගයක තිබී හමුවූ හිස කඳින් වෙන් කළ කාන්තා සිරුර සහිත බෑගය එම ස්ථානයට රැගෙන ආ පුද්ගලයා ඉන්පසු ගමන් කළ මාර්ගය සොයා මේ වනවිට පොලීසිය විශේෂ විමර්ශනයක් ආරම්භ කර තිබෙනවා.විමර්ශන සිදුකරන උසස් නිලධාරියෙකු සඳහන් කළේ වේල්ල වීථිය ආශ්‍රිත සී සී ටී වී දර්ශන ඒ සඳහා නිරීක්ෂණය කරන බවයි.අදාළ පුද්ගලයා විසින් හංවැල්ලේ සිට පිටකොටුව දක්වා ධාවනය වූ බස් රථයකින් කාන්තා මළ සිරුර සහිත බෑගය රැගෙන විත් ඇති බවට මේ වනවිට තහවුරු වී තිබෙනවා.මේ වනවිට එම බස් රථය පොලිස් භාරයට ගෙන ඇති අතර, රියදුරු සහ කොන්දොස්තරගෙන් කළ ප්‍රශ්න කිරීම්වලින් යම් පුද්ගලයෙකු බෑගයක් රැගෙන ආ බව තහවුරු වී තිබුණා.ඔහු මළ සිරුර සහිත බෑගය හංවැල්ල ප්‍රදේශයේදී බස් රථයට දමාගන්නා ආකාරය මෙන්ම පිටකොටුව ප්‍රදේශයේදී බස් රථයෙන් බැස යන ආකාරයද සී සී ටී වී දර්ශනවල සටහන් වී තිබෙනවා.